recursal/SuperWikiNEXT-32B huggingface dataset:
**Островот** - јужнокорејски филм од 2000 година, во режија Ки-дук Ким, кој е автор и на сценариото. Главните улоги ги играат: Џунг Су, Јусук Ким и Сунг-хи Парк. Во 2000 година, на Венецијанскиот филмски фестивал, филмот бил номиниран за „Златната палма".

Синопсис
--------

Хи-Џин (ја игра Џунг Су) е нема девојка која работи на едно езеро, каде ги издава и ги одржува рибарските куќички, а повремено се проституира со рибарите. Еден ден, на езерото пристигнува момчето Хјун-Шик (го игра Јусук Ким), кој се крие од полицијата. Меѓу нив се развива привлечност, но кога Хјун-Шик се обидува насилно да води љубов со неа, Хи-Џин успева да побегне. Сепак, набргу една проститутка (ја игра Сунг-хи Парк) започнува да го посетува Хјун-Шик и тогаш кај Џи-Џин се раѓа љубомора. Еден ден, на езерото доаѓа полицијата барајќи го Хјун-Шик. Пред полицијата да дојде во неговата куќичка, тој се обидува да изврши самоубиство, но го спасува Хи-Џин. Тогаш, започнува нивната љубовна врска. По некое време, кога проститутката повторно сака да го посети Хјун-Шик, љубоморната Хи-Џин ја затвора во една куќичка, а потоа ја пушта куќичката да плови низ езерото. Проститутката паѓа во водата и умира, а Хи-Џин го потопува нејзиното мртво тело заедно со скутерот. По некое време, Хјун-Шик сака да ја напушти Хи-Џин, тогаш таа се обидува да изврши самоубиство, а Хјун-Шик се враќа и ѝ го спасува животот. Меѓутоа, еден ден, на езерото доаѓа рибар кому му паѓа часовникот во езерото. Тој повикува нуркачи, а тие го откриваат мртвото тело на проститутката. Џи-Џин и Хјун-Шик ја отпуштаат својата куќичка од сидрото и пловат низ езерото. На крајот од филмот, Хјун-Шик стигнува на брегот, додека мртвото тело на Хи-Џин останува во чамецот.

Наводи
------

1. ↑  IMDb, The Isle (2000) Awards (пристапено на 22.2.2019)
2. ↑  IMDb, The Isle (2000) (пристапено на 22.2.2019)
Поглед на влезот на основниот суд во градот Неготино
**Основен суд Неготино** — суд со основна надлежност сместен во градот Неготино и го опфаќа подрачјето на општините Неготино и Демир Капија.

Судот во Неготино ја извршува судската власт во прв степен во рамките на двете гореспоменати општини. Основниот суд во Неготино одлучува за сите дела во прв степен по кривични дела и прекршоци извршени на подрачјето на општините Неготино и Демир Капија.

Историја
--------

Основниот суд во Неготино е основан на 1 јануари 1977 година.

Внатрешна организација
----------------------

Основниот суд во Неготино е поделен на четири одделенија: граѓанско, кривично, приемно и прекршочно. Самиот суд располага со три судници. Судот е сместен во простории на улицата „Маршал Тито" 84.

Судот има ангажирано седум судии за решавање на предметите, од кои еден е претседател на судот, еден заменик-претседател и пет судии.

### Претседатели на судот

Од неговото основање во 1977 година, претседатели на ОС Неготино биле следниве:

* Љубомир Бочваров
* Милутин Перчинков
* Ратко Петровски
* Лазар Ризов
* Ацо Анѓелковски

Поврзано
--------

* Основни судови со основна надлежност во Македонија

Наводи
------

1. ↑  „Закон за судовите" (PDF). *Министерство за правда на Македонија*. Службен весник на Република Македонија. Архивирано од изворникот (PDF) на 2016-03-04. Посетено на 15 септември 2014.

Надворешни врски
----------------

* Основен суд Неготино на Ризницата ?
* Матична страница

Координати: 41°29′9″N 22°5′24″E﻿ / ﻿41.48583° СГШ; 22.09000° ИГД﻿ / 41.48583; 22.09000
**Луиш Карлош Алмеида да Куња** или попзнат како **Нани** (португалски: *Luís Carlos Almeida da Cunha*) — португалски фудбалер, крило на Орландо Сити и на португалската репрезентација.

Најчесто игра на позицијата десно крило, но често е користен и на левата страна.

Кариера
-------

Нани е роден на 17 ноември 1986

 година во Праја, Капе Верде. Неговото семејство емигрирало во Португалија каде ја започнал својата фудбалска кариера играјќи за локалниот тим Реал Масама. На 16 годишна возраст тој започнал да тренира со Спортинг Лисабон и Бенфика на одредени денови. На крајот тој му се приклучил на младинскиот состав на Спортинг бидејќи тие му нудат да тренира со нив во пред сезонските подготовки. Во 2005 година, тој го направи своето професионално деби за клубот и го освои португалскиот куп за време на неговата втора сезона со нив. Нани бил прогласен за млад играч на месецот за месец мај 2007 година и неговите настапи со Спортинг кулминирале со транссфер во англискиот клуб Манчестер Јунајтед кој во јули 2007 година за сума од 25,5 милиони € го донел Нани на Олд трафорд. Нани го освои ФА Комјунити Шилд во неговото официјално деби за Манчестер Јунајтед на 5 август 2005 кога бил победен Челси. На оваа титула тој додал трофеи од Премиер лигата и Лигата на шампионите уште во својата дебитантска сезона со *црвените ѓаволи*. Откако тој се етаблирал како прв избор на крилото на Манчестер Јунајтед успеал да освои и уште две титули во Премиер лигата, Лига купот, ФИФА Клупско Светско првенство, и три ФА Комјунити Шилд наслови.

Нани е исто така репрезентативец на Португалија. Пред да игра на сениорско ниво, тој играше за репрезентацијата до 21-на година. Тој го направи својот сениорски деби во септември 2006 година во пријателски натпревар против Данска и го постигна својот прв репрезентативен погодок во текот на поразот од 4-2 на тој натпревар во Копенхаген. Од своето деби, тој има направено 51 настапи и постигнато 12 гола за Португалија.

Титули
------

### Португалија Спортинг

* Португалски куп: 2006/07

### Англија Манчестер Јунајтед

* Премиер лига: 2007/08, 2008/09, 2010/11
* Лига на Шампиони: 2007/08
* ФА Комјунити Шилд: 2007, 2008, 2010, 2011
* Лига куп: 2008/09
* ФИФА Светско Клупско првенство: 2008

Надворешни врски
----------------

* Profile на ManUtd.com
* Премиер Лига профил Архивирано на 30 август 2011 г.
* Луис Нани на soccerway

Наводи
------

1. ↑  „Nani". *ManUtd.com*. Manchester United. Посетено на 4 December 2010.
**Основен суд Охрид** — суд со основна надлежност сместен во градот Охрид и го опфаќа подрачјето на општините Охрид и Дебрца. Воедно, овој суд има и проширена надлежност за подрачјето на судот во Охрид.

Судот во Охрид ја извршува судската власт во прв степен во рамките на гореспоменатите општини. Основниот суд во Охрид одлучува за сите дела во прв степен по кривични дела и прекршоци извршени на подрачјето на општините.

Историја
--------

Основниот суд во Охрид, како и останатите судови во Македонија, бил основан со Повелбата на Президиумот на АСНОМ за устројство на првите судови во Македонија на 31 март 1945 година.

Внатрешна организација
----------------------

Основниот суд во Охрид е поделен на пет одделенија: приемно, граѓанско, прекршочно, кривично и извршно одделение.

Поврзано
--------

* Основни судови со основна надлежност во Македонија

Наводи
------

1. ↑  „Закон за судовите" (PDF). *Министерство за правда на Македонија*. Службен весник на Република Македонија. Посетено на 11 октомври 2016.

Надворешни врски
----------------

* Матична страница

Координати: 41°6′54″N 20°48′5″E﻿ / ﻿41.11500° СГШ; 20.80139° ИГД﻿ / 41.11500; 20.80139
Осмерец. Екипажот се состои од осум веслачи и кормилар. Секој веслач има по едно весло. Четворица имаат десно, а четворица лево весло.
Осмерците на крајот на трката меѓу Оксфорд и Кембриџ во 2002 година
**Осмерец**, ознака **8+** — чамец за натпреварувачко веслање во мирни води, чиј екипаж се состои од осум веслачи (четворица *десни* и четворица *леви*) и кормилар. Кормиларот може да биде сместен во лежечка положба во носот веднаш зад веслачот на број 1 и да гледа во насока на пловење, или на спротивниот крај на чамецот во седечка положба свртен веслачот со број 8 чиј ритам го следат другите веслачи. Во двете позиции, кормиларот го управува чамецот преку рачка поврзан со кормилото со сајли. Кормилото (кај сите чамци) се наоѓа на крајот на пловилото на бродот до јаболката или на самиот врв. Должината на современ осмерец за елитно веслање обично е околу 17 до 20 m, а масата е 96 kg или повеќе. Се изработува од композитни материјали. Постарите чамци се градени од дрво и се значително потешки. Тие можат да бидат изградени во едно парче, или често во два нееднакви делови (што може да биде предност при транспорт).

Ознаката за осмерец е „*8+*", каде што бројот 8 го означува вкупниот број на веслачи во чамецот, а плусот покажува дека во чамецот има кормилар како дополнителен член на екипажот. По правило, осмерецот секогаш има кормилар. Постои осмерец без кормилар, но е редок и се користи за егзибиции или тренинзи. Поради големината на чамецот, бројот на веслачи, масата и брзината што ја развива, кормиларот мора да биде присутен и е одговорен за безбедноста на неговиот и на другите чамци. Кормиларот може да има и други задачи како што се координирање на екипажот, контрола на темпото и позицијата во трката. Може да има и микрофон ако чамецот има вградени звучници, за да може посадата подобро да го слуша. 

Имајќи ги предвид особините на секој поединечен веслач, можни се различни распореди на т.н. *десни* и *леви* веслачи. Вообичаен распоред од веслачот во позиција 8 до веслачот на позиција 1 е наизменично десно, па лево. Така веслачите на парните броеви (2,4,6,8) имаат десни весла, а на непарните (1,3,5,7) леви. Меѓутоа, можни се и различни варијанти. За да се сменат споменатите распореди во чамецот, потребно е да се отстрани постоечката испакнатост (на која има око низ кое минува веслото), а на спротивната страна да се постави друго. Со оглед на непрактичноста на честите промени, најчесто во елитното веслање се прибегнува екипажот да има свој чамец што не го користат други, па го прилагодува на своите потреби и кога таквите нијанси можат да влијаат на резултатот на трката.

На Олимписките игри се натпреваруваат екипи на машки (М8+) и женски (Ж8+) осмерци. Натпреварот на осмерци често се нарекува кралска трка или кралска дисциплина. Ова се најбрзите чамци на веслачките натпревари.

Наводи
------

1. ↑  „осмерец" — Дигитален речник на македонскиот јазик
2. ↑  „осмерец" — Официјален дигитален речник на македонскиот јазик
**Пешакот** е машки куќен слуга кој игра улога на келнер во домаќинството. Некогаш ваквите слуги биле доста чести, додека денес се многу поретки, поради фактот што денес ретко кој може да си дозволи голем број на слуги.

Името *пешак* доаѓа од нивната некогашна задача да трчаат позади или по страната на кочијата на некој аристократ и затоа тие биле избирани по нивнте физички способности.

*Првиот пешак* е пешакот со највисок ранг и игра улога на заменик на батлерот и го заменува самиот батлер кога истиот е болен или не е пресутен. 

Во поголеми домаќинства пешаците се и специјалисти за сребрени прибори и други предмети, но исто така извржуваат и други задачи како служење на оброци, отворање и затворање на врати, носење на потешки предмети и поместување на мебел при чистењето на куќата. Пешакот исто така може да биде и личен слуга за мажи, особено кога има гости.
***Никола Шубиќ Зрински*** — опера напишана и компонирана од Иван Зајц во 1876 година. Тоа е прераскажување на битката кај Сигетвар од 1566 година, во која Никола IV Зрински, бан на Хрватска и капетан на здружените хрватски и унгарски сили, зазела херојски последен став против големите османлиски сили, предводени лично од Сулејман Величествениот. Иако тврдината паднала, бранителите им нанеле тешки загуби на напаѓачките сили, осакатување на способноста на победниците да напредуваат покрај хрватско-унгарската граница и предизвикувајќи смрт на самиот султан.

Операта била премиерно изведена во Загреб на 4 ноември 1876 година во тогашниот Народен театар сместен во денешната зграда на Старото градско собрание. Била добро прифатена и од публиката и од критичарите. Нејзината трајна слава во голема мера се должела на нејзиниот врвен хор, „У бој, у бој!" (*Во борба, во борба!*), напишана од композиторот десет години пред остатокот од операта.

*Никола Шубиќ Зрински* останала главен дел од оперскиот репертоар, со вкупно 682 изведби до 2010 година. Постигнала трајна популарност како хрватска патриотска песна, извадена од контекстот на операта. Јапонски машки хорови ја изведуваат оваа песна.

Нејзините снимки вклучуваат и една диригирана од Милан Сакс.

Поврзано
--------

* Битка кај Сигетвар - битка од 1566 година на која се заснова операта
* *Опсада на Сигет* – унгарска епска песна од 17 век за битката

Наводи
------

1. ↑  Shiba, Nobuhiro (December 2008). „Jedan odlomak iz povijesti suradnje Japana i Hrvatske: Hrvatska pjesma "U boj" i japanski muški zbor" [An episode from the history of cooperation between Japan and Croatia: Croatian song "U boj" and Japanese male choirs] (PDF). *Povijest U Nastavi* (хрватски). **VI** (12). Посетено на 17 октомври 2015.
**„Пеш по светот"** — поема на македонскиот поет Коле Неделковски, објавена како дел од истоимената поетска збирка во 1941 година, во Софија.

Осврт кон поемата
-----------------

Факсимил на дел од поемата (стр. 4 од оригиналното издание на „Пеш по светот")
„Пеш по светот" е лирска поема што ги обележува најзначајните перипетии во повеста на македонското национално-ослободително движење од првите децении на 20 век.  Поемата се состои од две песни: првата содржи седум речиси самостојни оддели (54 строфи од по четири стиха), а втората е разделена на два оддела (12 строфи од по четири стиха). Поемата е конципирана како пресек на одделни моменти од историјата на македонскиот народ и од неговата борба, а покрај тоа, поемата содржи и некои автобиографски елементи. Во неа се среќаваат историски реминисценции (Илинден, гемиџиите итн.), како и често повторувани прекори на сите оние кои се прибрале „в дворци" и обезмени од „тој блесок приказен" се оддалечиле од македонската борба и од животот на народните маси. Поетот остро го осудува нивното лицемерие: „И на сегде вик издигат / и во надеж горат / ех, зар борба ќе поведат? / — Други ќе го сторат!" На тие одродени Македонци и лажни патриоти поважна им е Витоша што „сладок смев праќа" и тие се загубени за македонскиот народ. Наместо нив, поетот има верба во чедата народни, „вистински славни јунаци" кои ќе го „сринат ропството" и токму ним, „на младите македонски борци" им е посветена збирката „Пеш по светот".

Наводи
------

1. ↑  Димитар Митрев, „Лириката на Коле Неделковски", во: Коле Неделковски, *Стихови*. Кочо Рацин, Скопје, 1958, стр. 21.
2. ↑  Тодор Димитровски, „Коле Неделковски (1912 — 1941)", во: Коле Неделковски, *Песни*. Македонска книга, Скопје, 1967, стр. 12.
**Пешница** или **Пештерска Река** — река во Западна Македонија, притока на Треска. Таа е понорница која извира десетина метри во внатрешноста на пештерата Пешна. Оваа понорница според некои теории е Крапската Река која формира неколку езерца и водопоади во еден од најголемите пештерски системи во Македонија, за кој се претпоставува дека е долг десетина километри. Наспроти изворите се наоѓаат остатоци од разурната тврдина. Реката е долга само неколку стотини метри и во летните периоди нивото е многу ниско или целосно пресушува. Но со доаѓањето на пролетните дождови и топењето на снегот, од огромната карпеста челуст избива силен вруток. На нејзиниот краток тек видливи се траги од многу воденици, според кажувањата на месното население некогаш ги имало вкупно 23.

Галерија
--------

* Пресушен поток на рекатаПресушен поток на реката
* Изворот на ПешницаИзворот на Пешница
* Реката на излез од пештератаРеката на излез од пештерата
* Внатрешноста на пештерата Пешна и исушениот потокВнатрешноста на пештерата Пешна и исушениот поток

Наводи
------

1. ↑  *Jovan Đ. Marković (1990): Enciklopedijski geografski leksikon Jugoslavije; Svjetlost-Sarajevo; ISBN 86-01-02651-6*

Надворешни врски
----------------

* Пешница на Ризницата ?
**„Најголемата раскажана приказна"** е американски филм од 1965 година, во режија на Џорџ Стивенс. Главната улога во филмот ја толкува Макс фон Сидов, кому тоа му била првата улога во филм од англиското говорно подрачје. Сепак, режисерот инистирал тој да ја игра улогата на Исус Христос, зашто за таа улога сакал глумец кој не бил познат кај американската публика. Во споредна улога, во филмот се појавува и Џон Вејн, кој игра римски војник во сцената на распнувањето на Исус.
Овој филм во кој се раскажува целиот живот на Исус, од раѓањето до воскресението, до ден-денес е еден од најпопуларните филмови во САД за време на велигденските празници.

Наводи
------

1. ↑  "Страдањата на Исус - инспирација за режисерите", *Антена*, број 825, 17.4.2014, стр. 10-11.
***Пролетен Ден*** (руски: *Весенний день (картина Н. Позднеева)* е уметничка слика од познатиот руски ликовен уметник Николај Матвеевич Позднеев (1930-1978). Таа се обидува да го прикаже и пренесе расположението во советското општество на крајот на 1950-тите до раните 1960-ти.

Историја
--------

*Пролетен Ден* е една од првите оригинални жанровски композиции од страна на Николај Позднеев. Тој ја развива темата за првпат покрената три години порано, во неговата дипломска слика *Од Училиштето* (1956, сега се чува во збирката на Псковската Сликарска Галерија). Првата верзија на сликата е прикажана во 1960 година на основната Уметничка Изложба во Ленинград и во Москва каде авторот не бил целосно задоволен. Позднеев ја пресликал и преработил сликата, што го правејќи ја повеќе издолжена вертикално. Групата на деца е поместена од центарот во горниот лев агол. Смелата одлука се покажала оправдана: составот на платното стекнало аспирација, која е во согласност со општиот концепт на делото. Биле засилени акцентите на боите, полесна станала целата палета на сликата. Како резултат на тоа, во делото почнало целосно да се чувствува духот на пролетта и надежта, во согласност со расположението на ерата на преодот  на децениите.

Наводи
------

1. ↑  *Directory of Members of the Union of Artists of USSR. Volume 2.*- Moscow: Soviet artist, 1979. P. 216.
2. ↑  *Exhibition of works by Leningrad artists of 1960. Exhibition catalogue.* - Leningrad: Khudozhnik RSFSR, 1961. P. 33.
3. ↑  *The Soviet Russia. The Republic Exhibition of 1960. Exhibition catalogue.* - Moscow: Soviet Artist, 1960. P. 65.
Прокна и Филомела
**Прокна** (грч. Πρόκνη) не е многу значајна фигура во старогрчката митологија. Таа е ќерка на атинскиот крал Пандион, жена на тракискиот крал Тереј.

Митологија
----------

Прокна влегла во митовите заради својата сурова освета кон сопругот Тереј. Бидејќи тој се вљубил во нејзината сестра Филомела, таа го убила сина си, омилениот на Тереј, и му го сервирала месото да го изеде.

Главни статии: Тереј и Филомела

Наводи
------

1. ↑  Војтех Замаровски, *Јунаци на античките митови*, *Лексикон на грчкaта и римскaта митологијa*, Загреб 1985, стр. 286.

|  |  |
| --- | --- |
| Ризница | „Прокна" на Ризницата ? |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 74791230
* LCCN: sh88004644
* GND: 124669700
* SUDOC: 114636567
* BNF: cb15725808n (податоци)

 |

 |
**Најдобрите приказни за духовите: Божикна песна и други** (англиски: *Best ghost stories: Selected stories*) е книга од англискиот писател Чарлс Дикенс. Книгата е објавена на македонски јазик од страна на издавачкото претпријатие „Кродо" од Скопје во 2013 година, во превод на Анета Пауновска.

Технички податоци
-----------------

Книгата има 270 страници и е каталогизирана во НУБ „Св. Климент Охридски" и го поседува меѓународниот број ISBN број 978-608-65193-4-6. Лектурата на текстот е дело на Катерина Митиќ. Објавувањето на книгата било поддржано од Министерството за култура на Македонија, а таа е испечатена во „Алфа принт" од Скопје, каде што е извршена и техничката подготовка.

Содржина
--------

Книгата „Најдобрите приказни за духовите: Божикна песна и други" содржи шест раскази, и тоа:

* Божикна песна (Прв дел: Духот на Марли; Втор дел: првиот од тројцата Духови; Трет дел: Вториот од тројцата Духови; Четврти дел: Последниот од Духовите; Петти дел: Крајот на приказната)
* Баронот од Грогцвиг
* Чудниот стол (Приказната на ветошарот)
* Гоблините што го украдоа клисарот
* За читање во квечерина
* Духот во Одајата на Невестата

  

Исто така, на крајот од книгата е даден кус приказ на животот и делото на Дикенс под наслов „За писателот и неговите приказни" од Анета Пауновска.

Наводи
------

1. ↑  Чарлс Дикенс, *Најдобрите приказни за духовите: Божикна песна и други*, Скопје: Кродо, 2013.
2. ↑  Чарлс Дикенс, *Најдобрите приказни за духовите: Божикна песна и други*, Скопје: Кродо, 2013.
Пешачка патека во Орегон, САД.
**Пешачење во природа** (англиски: *hiking* во Канада и САД) — долго и брзо одење, обично на козји патеки, во природа, додека зборот одење се користи за пократоки и урбани прошетки. Додека пак, во Обединетото Кралство и Република Ирска, зборот "одење" е прифатливо да се опишат *сите форми* на одење, без разлика дали се на прошетка во парк или планинарење на Алпите. Зборот пешачење, исто така, често се користи во Велика Британија, заедно со прошетки по планини (старомоден термин). Терминот пешачење низ грмушки е ендемска во Австралија, откако бил усвоен клубот  Сиднеј Буш Пешаци (Sydeny Bush Walkers)  во 1927 година. На Нов Зеланд, долго енергичните прошетки или крстоносните се нарекува трампинг. Тоа е популарна активност со бројни организации за пешачење во светот, и студии кои укажуваат на тоа дека сите форми на одење имаат здравствени придобивки.

Поврзани услови
---------------

Пешачење во Аргентина.
Во САД, Канада, Република Ирска и Обединетото Кралство, пешачење значи одење на отворено на патеката, или непозната трага/ патека, за рекреативни цели. Планинарите сметаат дека одењето можат да го завршат за еден ден. Во Северниот дел на Англија, вклучувајќи го езерото Округ и Јоркшир Dales, филволкинг опишува пешачење низ ридови или планини.

Пешачење понекогаш вклучува шумско пешачење и понекогаш е нарекувано така. Ова посебно се однесува на тешко одење низ густа шума или грмушки, каде што првиот кој оди по патеката да ја „уништи" растителноста. Во екстремни случаи на шумксото пешачење, каде растителноста е толку густа што човековите премини се попречуваат,се користат разни видови на алатки (секира, ножеви и слично), за да тој дел стане прооден. Австралискиот терминот bushwalking се однесува и на и надвор од патеката пешачење.

Наводи
------
**Норман Борлог** (1914-2009) — бил американски агроном и биолог. Во 1970 година ја добил Нобеловата награда за мир.

Борлог бил истакната личност на Зелената револуција - меѓународна програма за одгледување посеви која многу помогна за зголемување на приносите на пченица и ориз од шеесеттите години на 20 век па сè до денес. Во последните години Зелената револуција е предмет на критики поради своето потпирање на употребата на хемиски средства во земјоделството, иако таа обезбедила храна во областите во кои порано постоела опасност од умирање од глад.

|  |  |
| --- | --- |
| Знаме на САДБиографска икона | *Оваа личност од САД статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 8729473
* LCCN: n82070315
* ISNI: 0000 0001 2119 907X
* GND: 140379703
* SELIBR: 178725
* SUDOC: 094507155
* NDL: 00620402
* NKC: jx20100820001
* BNE: XX1642191

 |

 |
Сандро Ботичели (1445-1510) ја насликал **Пролет** (италијански:"Primavera"), позната и како „Алегорија на пролетта ", насликана во рамките на циклусот митолошки слики за семејството Медичи, кои биле заинтересирани за "пагански" теми (на кои, меѓу другите, им припаѓа и „Раѓањето Венера")). А мотивски е блиска до интересот кој во тоа време се обновува кон Платон и (неоплатонизмот) што довело до интерес за античките теми и основањето на Платоновата Академија во Фиренца 1469 ] год. Пролетта, заедно со Раѓањето на Венера, била планирана за Вила ди Кастело, а денес е сместена во Галеријата Уфици во Фиренца.

На сликата е покажан овоштарник во кој дрвјата се распоредени во полукруг што формираат композициска рамката за низа фигури. Десно, Зефир богот на ветрот, кој ја држи Хлора, и ја оплодува со својот здив при што таа се претвора во флора и божица на пролетта. Во средината е Венера , додека над неа е нејзиниот син Купидон кој исфрла љубовни стрели. Лево, три Грции во нежен танц , а покрај нив е Меркур кој ги растерува облаците облаците со меч во раката.

Ботичели внел во оваа слика елеганција, лесен потез и богата симболика која во тоа време била блиска и до некои алхемиски принципи. Лирски, нежен, поетичен, ботичели отвора некои нови страници на сликарството со истакнати субјективни и интимистички моменти..

Наводи
------

1. ↑  Sandro Botticelli (Florence, 1445 -1510)
2. ↑  Botticelli’s Primavera
**Тоде Хаџи Тефов** — основно училиште во Кавадарци, Општина Кавадарци.

За училиштето
-------------

ООУ „Тоде Хаџи-Тефов" Кавадарци е основно училиште. Сместено е на ул. „Пионерска" 24. Во склопот на истото работат подрачни паралелки во с. Бегниште.

Училиштето работи од далечната 1962 година и спаѓа во поразвиените училишта со опфат на најголем број на ученици во општината.

На почетокот во учебната 1962/63 година училиштето работи со вкупно 25 паралелки 12 во одделенска 13 во предметна настава со вкупно 939 ученика, а наставата ја реализираат 30 наставници а како прв директор во училиштето е Стојче Ристевски. Во училиштето се школувале многу ученици кој денес се истакнати и успешни лекари, инженери, економисти и други профили и сите се наша гордост бидејќи првите чекори во своето образование ги поминале во клупите на ова училиште.

Од година во година бројот на паралелките и учениците се зголемува, така што пред неколку години изнесуваше над 1200 ученици, но последниве неколку години поради намалениот наталитет истиот е во отпаѓање. И покрај тоа во училиштето денес се опфатени 784 ученика во основното училиште 36 ученика во подрачното, т.е. вкупно 820 ученика и е училиште со најголем број на ученици во општината.

Од отворањето од година во година до денес во училиштето се направени повеќе реконструкции, доградби и слични активности, а во согласност со тоа и воспитно образовната дејност се унапредува и ги следи позитивните промени во образованието. Моментално во училиштето наставата ја реализираат вкупно 50 наставници, а повеќе од нив се подготвени да внесуваат иновации и квалитетни промени во насока на унапредување на воспитно образовниот процес.

Освоени награди
---------------

Познати личности кои предавале во ова училиште
----------------------------------------------

Галирија-слики
--------------

Училишна зграда[*мртва врска*]

ТхТ[*мртва врска*]

Надворешни врски
----------------

* страница на ООУ „Тоде Хаџи Тефов"
* Портал за основните и средните училишта во Македонија Архивирано на 16 октомври 2011 г.
* Мрежно место на Министерството за образование и наука

Наводи
------

1. ↑  „ОУ „Тоде Хаџи Тефов" - Кавадарци". Посетено на 2011-02-15.
Насловната страница на првото издание на „Пролегомени за секоја идна метафизика" (1783) 
Викиизвор на англиски јазик содржи текст на тема:
***Пролегомени за секоја идна метафизика***

**Пролегомени за секоја идна метафизика** (полн наслов: **Пролегомени за секоја идна метафизика која ќе може да настапи како наука**; гер. *Prolegomena zu einer jeden künftigen Metaphysik, die als Wissenschaft wird auftreten können*) — едно од пократките дела на германскиот филозоф Имануел Кант. Објавено е во 1783 г. две години по објавувањето на првото издание на „Критика на чистиот разум".

„Пролегомените" содржат преглед и одбрана на главните заклучоци во Кантовата „Критика", некаде по пат на аргументи кои авторот не ги употребил во „Критиката". Кант го карактеризира неговиот приод во ова дело како „аналитички", наспроти оној во „Критиката" кој е „синтетички" преглед на последователни способности на умот и нивните начела.

Книгата е предвидена и како полемика. Кант бил разочаран од лошиот прием на „Критика на чистиот разум", и тука тој повеќепати ја нагласува важноста на критички проект за самото постоење на метафизиката како наука. Во последниот додаток Кант во подробност ги побива искажаните неповолни мислења за неговата „Критика".

Во стандардното издание на Кантовите дела на Берлин-Бранденбуршката академија на науките, „Пролегомените" се сместени во Том V.

Наводи
------

* Кант, Имануел (2004). Кица Б. Колбе (преведувач) (уред.). *Пролегомени: за секоја идна метафизика, која ќе може да настапи како наука*. Скопје: Аз-Буки. стр. 195. ISBN 9989-151-06-7.[*мртва врска*]
**Пол Бурже** (2 септември 1852

 – 25 декември 1935

) — француски романописец и книжевен критичар, роден во Амјен. Неговиот татко бил професор по математика, а малиот Бурже го стекнал основното образование во училиштето каде работел татко му. Името го изградил како колумнист во *Nouvelle Revue*, каде го објавил текстот *Есеи за современата психологија*. Неговиот најпознат роман, бестселерот *Апостолот*, се занимава со теми како религија и атеизам. Самиот Бурже се откажал од католицизмот во 1867, а се вратил во 1901, пред да го напише делото. Бил член на француската академија и носител на орденот „Легија на честа". Починал на 25 декември 1935, на 83 години во Париз.

Библиографија
-------------

*Études et portraits*, 1889
* *Злобна енигма* (1887)
* *Женско срце* (1890)
* *Беше љубов?* (1891)
* *Светец* (1892)
* *Ветената земја* (1895)
* *Жива лага* (1896)
* *Семејна драма* (1899)
* *Апостолот* (1901)
* *Развод* (1904)
* *Вечерна комета* (1916)

Значење и влијание
------------------

Германскиот филозоф Фридрих Ниче го истакнува Бурже како еден од омилените современи автори, ставајќи во групата на „деликатни психолози".

Наводи
------

1. ↑  Charpentier, Jean (1936). "Paul Bourget, Critique et Romancier," *Mercure de France*, Vol. 265, pp. 230–54.
2. ↑  "Paul Bourget in New York", *The Pittsburg Press*, August 21, 1893.
3. ↑  Delille, Edward (1892). "M. Paul Bourget," *Fortnightly Review*, Vol. 67, pp. 655–67.
4. ↑  Bazin, René (1926). "Paul Bourget, Romancier," *Journal des Débats*, Vol. 33, pp. 844–856.
5. ↑  Фридрих Ниче, *Ecce Homo (Ево човека) – Како постајеш, шта си*. Сарајево: Издање И. Ђ. Ђурђевића, 1918, стр. 52.

Надворешни врски
----------------

 Викицитат има збирка цитати поврзани со: ***Пол Бурже*** 

|  |  |
| --- | --- |
|  | Викиизвор има оригинални дела од или за:***Пол Бурже*** |

* Пол Бурже на Ризницата
* Дела од Paul Bourget на проектот „Гутенберг"
* Дела од или за Пол Бурже на Семрежниот архив
* Дела од Пол Бурже на LibriVox (аудиокниги во јавна сопственост)
**Негација** значи негирање, одрекување.

Сите видови реченици може да ги негираме.

Одрекуваме кога некое дејство не се извршило, не се врши или нема да се врши.

Негираме со:

1. честичките: не, ни и ниту;
2. одречните заменки, заменски придавки и прилози: никој, ништо, ничиј, никаков, никаде, никогаш, никако;
3. со некои претставки: не- (непријател); без- (безмилосен); како и некои претставки прифатени од туѓите јазици: а- (анемичен); де- (деконцентрира).

Разликуваме неколку видови негација:

1. Во зависност од бројот на одречните зборови во реченицата се разликуваат: еднократна и повеќекратна негација.

На пр.: Тој не ја напиша лектирата. (еднократна негација)

Повеќекратната негација се јавува во различни видови:

а) со повеќе реченични членови – Никој ништо не ми кажа.

а) двојна негација – Ништо не смее да направи без нејзина дозвола.

б) заемно поништување на негацијата – Не можеш да не кажеш. (значењето е дека – мора да кажеш).

1. Во зависност од тоа дали го негираме прирокот или некој друг член од реченицата: разликуваме: реченична (прирокот) и членска (друг член од реченицата).

За македонскиот јазик е карактеристична реченичната негација зашто и кога негираме некој друг член тоа го поврзуваме со прирокот – односно со целата реченица.

На пр.: Не дојдоа на прославата.

На прославата ни тој ни неговите другари дојдоа.

3. Покрај негирањето како во претходните примери, може да се негира и со зборови со вградена негација: заборави (не се сети), ретко (не е често), спречи (не дозволи) итн.

1. ↑  „Негација". *Македонски јазик и литература*. 2010-12-08. Посетено на 2020-06-14.
**Одра** е река во Хрватска, лева притока и е реката Купа, долга е 83 километри, со слив од 604 км2. Се создава од две краци на Косница и Ломница.

Во поголемиот дел тече паралелно со реката Сава. Се влева во Купа кај селото Шишачка Одра кое не е далеку од Сисак. Најважни притоки се Буна и Лекеник. Со својот тек поминува низ рамница и низ шуми. Од каналот Сава-Одра, па сè до селото Шишачка Одра, низ нејзиниот тек нема население. Богата е со животински свет (дабари, риби, големи барски желки, змии, и друго), а на нивните скришни места доаѓаат по вода шумски животни (диви свињи, срни, елени, лисици и друго).

Наводи
------

1. ↑  Острошки, Лилјана, уред. (декември 2015). „1-8. Rivers". *Статистички годишник на Република Хрватска 2015* (PDF). Државен завод за статистика. стр. 49. ISSN 1333-3305. Посетено на 27 декември 2015.
**Пол Шујлер Филипс** (англиски: *Paul Schuyler Phillips*, р. 28. април 1956 година во Њу Џерси, САД) е американски диригент, композитор и музиколог. Тој е директорот „Гретхен Б. Кимбал" за оркестарски студии со звање вонреден професор на Стенфордовиот универзитет. Филипс е диригент на Стенфордовиот симфониски оркестар и Стенфордовата филхармонија. Истовремено, тој е директор и диригент за Симфонијата и Хорот на Пионерската долина. Претходно, Филипс беше Директор на оркестарска и камерна музика на Брауновиот универзитет.

Филипс е редовно присутен на меѓународните сцени како диригент и композитор. Неговата истражувачка работа за творештвата на Игор Стравински и Ентони Берџес е особено позната.

Наводи
------

1. ↑  „Paul Phillips | Department of Music". *music.stanford.edu*. Посетено на 2020-04-14.
2. ↑  University, Stanford (2017-06-12). „New conductor appointed for Stanford Symphony Orchestra and Stanford Philharmonia". *Stanford News* (англиски). Посетено на 2020-04-14.
**Пол Фриц Медер** (германски: *Paul Fritz Maeder*, 1923 година во Базел, Швајцарија - 30. јануари 1994 година Делреј Бич, Флорида, САД) беше швајцарско-американски инженер. Тој беше експерт во областа на механиката на флуиди и е првиот професор кој изградил транс-соничен ветерен тунел во склоп на универзитет. Медер како член на управата на Брауновиот универзитет има оставено големо влијание на наставната филозофија на универзитетот позната под името Нов наставен план или Отворен наставен план. Оваа наставна филозофија се залага студентите да се архитекти на своето образование.

Медер магистрира на Швајцарскиот федерален технолошки институт во Цирих, а потоа докторира на Брауновиот универзитет. Само три години по докторирањето постанува редовен професор на 31 година, а тоа го прави најмладиот редовен професор на универзитетот. Во текот на својата кариера раководи со лабораторијата за аеродинамика, добива бројни грантови и патенти и основа своја компанија за производство на неговите изуми. Медер придонесува до борбениот авион F-86 да може да ја сруши звучниот ѕид.

По шест години на чело на Дивизијата за инженерство, Медер се приклучува кон универзитетскиот ректорат како помошник проректор за академски прашања. Во тоа време универзитетот се соочува со бројни протести и демонстрации, а Медер успешно ја води првата советодавна група која вклучува студенти до постигнување на Новиот наставен план. По овој успех, Медер е назначен за проректор за финансии и администрација. Се пензионира во 1986 година.

Наводи
------

1. ↑  Maeder, P. F. (Paul Fritz). „Paul F. Maeder papers, 1970-1977". *search.library.brown.edu*. Посетено на 2020-04-20.
2. ↑  Leubsdorf, Ben (2005-03-02). „The New Curriculum Then". *Brown Daily Herald* (англиски). Посетено на 2020-04-20.
Лого на филмот
***Одмаздници: Крај на игрите*** е филм од 2019 година со режија на браќата Ентони и Џо Русо.

Заснован врз групата суперхерои на Marvel Comics Одмаздници, филмот е продолжение на *Avengers: Infinity War* (2018) и е 22-ри филм од Кинематичкиот Универзум на Марвел. Изработен е од Марвел Студио и е дистрибуирана од Волт Дизни Студио Мошон Пикчурес. Сценариото на филмот е напишано од Кристофер Маркус и Стивен Мекфијли, а филмот вклучува главни глумци во кој се вклучени од претходните филмови од КУМ.

Филмот беше најавен во октомври 2014 година под наслов „ *Одмаздници: Бојна на бесконечноста - Дел 2"*. Во април 2015 година беше најавено учеството на браќата Русо во режија, додека во мај беше објавено дека Маркус и Мекфили ќе работат на сценариото. Во јули 2016 година, Марвел го повлече претходниот наслов, осврнувајќи се на проектот едноставно како „безнимен филм за Одмаздниците". Конечниот наслов на филмот, Одмаздници: Крај на игрите, беше најавен на 7 декември 2018 година со објавувањето на првиот трејлер.

Филмот беше голем успех кај критичарите и публиката, постигнувајќи бројни рекорди со продажбата на билети, станувајќи најголем приход во историјата на филмот, и беше номиниран за неколку филмски награди, вклучувајќи го и Оскарот за најдобри специјални ефекти.

Крај на игрите е директен продолжеток на Војна на бесконечноста, преживеаната половина на универзумот бара одмазда од Танос под мотото "*Avenge the fallen*"

Наводи
------



1. ↑  Marco Delfino (21 јули 2019). „Avengers: Endgame, i fratelli Russo interrompono il dominio di Cameron, Spielberg e Lucas". Посетено на 21 јули 2019.
2. ↑  „Marvel Prepares to "Avenge the Fallen" in New 'Avengers: Endgame' Posters". *www.msn.com*. Посетено на 2020-03-18.
Кај граматиката, логиката и математиката **негација** е операција на вистинитости, како на пример вистинитоста на еден исказ, која може да биде од точност во неточност и неточност до точност.

Дефиниција и нотација
---------------------

Кај логиката, **логичка негација** е унарен логички оператор којшто ја превраќа вистинитостта на неговиот операндот.

Негацијата на исказот *p* може да се напише на различни начини:

* *p* (кое е *p* со црта над него)
* ~*p*
* ¬*p*
* НЕ *p*
* !*p*
* *p'*

Се чита како „не е случај дека *p*", или само „не *p*".

Вистинитосна таблица| A | не A |
| --- | --- |
| ⊥ | т |
| т | ⊥ |

~*p* е точно ако и само ако *p* е неточно.
На пример, ако *p* го означува исказот „денес е сабота", тогаш неговата негација ~*p* ќе биде исказот „денес не е сабота".

* Кај класичната логика, двојна негација значи афирмација; т.е. исказите *p* и ~(~*p*) се логично еквивалентни.
* Меѓутоа кај интуитистичката логика, ~~*p* е послаб исказ отколку *p*. И покрај тоа, ~~~*p* и ~*p* се логички еквивалентни.

Логичката негација може да се дефинира преку други логички операции. На пример, ~*p* може да се дефинира како *p* → *F*, каде што → е материјална импликација и *F* е апсолутна неточност. Обратно, можеме да го дефинираме *F* како *p* & ~*p* за секој исказ *p*, каде што & е логичка конјункција. Идејата тука е дека секоја контрадикција е неточна. Додека овие поими работат и во класичната и во интуитистичката логика, истите не работат во Бразилската логика, каде што не мора да значи дека контрадикциите се невистинити. Но кај класичната логика, добиваме уште еден идентитет: *p* → *q* може да се дефинираат како ~*p* ∨ *q*, каде што ∨ е логичка дисјункција.

Алгебарски, логичката негација соодветствува со *додатокот* кај Булoвата алгебра (за класичната логика) или Хејтингова алгебра (за интуитистичката логика).
**Пол Бернард Роџерс** (роден на 17 декември 1949) е англиски пејач, текстописец и музичар, најпознат по својот успех во 1960-тите и 1970-тите години како вокалист на Слободна и лоша компанија. Сега живее во Канада како натурализиран канадски државјанин. По неколкуте помалку успешни бендови во 1980-тите и раните 1990-ти, Фирмата и Законот, тој станал соло уметник. Подоцна посетил и снимал со кралицата. Роџерс е наречен "Гласот" од неговите навивачи поради неговиот моќен и блуз глас. Анкетата во магазинот Ролинг Стоун го рангираше број 55 на списокот на "100 најголеми пејачи на сите времиња". Во 2011 година, Роџерс ја доби наградата на Британската академија за Ивор Новело за одличен придонес во британската музика.
**Роџерс** е познат како значајно влијание врз голем број значајни рок-пејачи, меѓу кои и Дејвид Ковердејл, Џон Вајт, Стив Оверленд, Лу Грам, Џими Џејмисон, Ерик Мартин, Стив Волш, Џо Лин Тарнер, Пол Јанг, Брус Дикинсон, Робин Макаули , Џими Барнс, Ричи Котзен. Џо Бонамаса, и починатиот Рони Ван Жан. Во 1991 година, Џон Мелленкамп го нарекол Роџерс "најдобриот рок пејач некогаш". Фреди Меркјури, оригиналниот кралски вокалист, особено се допадна Роџерс и неговиот агресивен стил.
**Роџерс** направил белег на британската музичка сцена во 1968 година како пејач / текстописец за блуз камерите Слободен. Во 1970 година, тие ги освоија меѓународните радио-топ листи со "Сите во право", за што Роџерс напиша со басистот на групата Енди Фрејзер.
Тоа бил број еден хит на повеќе од 20 територии и признати од страна на ASCAP во 1990 година за добивањето на над еден милион радио претстави во САД. Песната играла улога во воведувањето на вокалниот стил на Роџерс, истовремено помагајќи да се воспостави звукот на британската блуз / рок инвазија. За кратко време, Слободен беа заедно со Лед Цепелин како меѓу највисоките британски дела, иако статусот на Слобода не се одржи. Слободно ослободени четири албуми со комбинација на блуз, балади и рок, кои беа Топ пет успеси во Велика Британија. Кога во 2000 година, песната "Сите право сега" постигна знак од два милиони радио драми во Велика Британија, наградата му беше доделена на Роџерс како еден од двата писатели.
По првиот прекин на Слобод во пролетта 1971 година, Роџерс кратко формирал три дела наречен Мир. Заедно со басистот Стјуарт Мекдоналд и тапанарот Мик Андервуд, Роџерс свирел гитара и пеел главен вокал. Мирот ја поддржал британската турнеја на Мот Хоуп во 1971 година, но се распаднала кога била реформирана слободата на почетокот на 1972 година. Две песни од Мир беа на крајот вклучени на петтиот диск од 2000 Free Compilation Songs of Вчера, заедно со песната што Роџерс ја сними со Maytals. Подигната нога е распространета од појавувањето на Мир од 22 декември 1971 година на програмата Топ Би-Би
[[

]]
-Си.
**Основно училиште „Страшо Пинџур"** (официјално: **Подрачно основно општинско училиште „Страшо Пинџур" - Пепелиште**; скратено: **ПООУ „Страшо Пинџур"**) — подрачно основно училиште во селото Пепелиште, составен дел на истоименото училиште од градот Неготино.

Училиштето е именувано по македонскиот народен херој Страшо Пинџур.

Местоположба
------------

Објектот на училиштето се наоѓа во самото село Пепелиште.

Настава
-------

Во училиштето се изведува настава од прво до петто одделение и наставата се изведува единствено на македонски наставен јазик.

Галерија
--------

* Поглед на основното училиштеПоглед на основното училиште
* Дел од училиштетоДел од училиштето
* Поглед на училиштето со училишната салаПоглед на училиштето со училишната сала

Наводи
------

1. ↑  „Историјат". македонски: ОУ „Страшо Пинџур" - Неготино. Посетено на 27 април 2019.

Координати: 41°31′5″N 22°7′35″E﻿ / ﻿41.51806° СГШ; 22.12639° ИГД﻿ / 41.51806; 22.12639
**Павел Александрович Брут** (руски: *Павел Александрович Брутт*; р. 29 јануари 1982

) — руски професионален велодромски и друмски велосипедист, кој моментално вози за професионалната континентална екипа Гаспром-РусВело.

Најголема победа во неговата кариера досега е петтата етапа на Џиро д’Италија 2008. Во август 2014 година, Тинкоф-Саксо објавиле дека Брут ќе биде нивен член од сезоната 2015.

Достигнувања
------------

2001
1. Етапа 11 Вуелта а Венецуела
2004
1. Етапа 2 Сиркуито Монтањес
2006
1. Краен пласман Трка околу Грција
2007
1. ГП Кјасо
1. Етапа 9 Тур де Лангкави
2008
1. Етапа 5 Џиро д’Италија
2009
1. Тур де Вандеја
2. Краен пласман Тур де Валони
2011
1.  Национално друмско првенство
1. Класика Сарда
8. Краен пласман Тур де Романди
1st Stage 1
2012
1. Волта Лимбург Класик
3. Национално друмско првенство
4. Трка околу Келн
10. Национално хронометарско првенство
2014
5. Национално друмско првенство
2015
2. Национално друмско првенство
3. Национално хронометарско првенство

### Распоред на резултатите на големите трки

| Голема трка | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 |
| --- | --- | --- | --- | --- | --- | --- | --- | --- | --- | --- | --- |
|  **Џиро** | 87 | СО | 125 | — | 128 | 95 | 103 | — | — | 90 | 134 |
|  **Тур** | — | — | — | 102 | СО | — | 110 | — | — | — |  |
|  **Вуелта** | — | 105 | — | — | — | 106 | — | — | 101 | — |  |

СО = се откажал; — = не учествувал

Наводи
------

1. ↑  „Трансфери: Тинкоф-Саксо потпиша со Брут, Трусов го продолжи договорот". *cyclingnews.com*. 7 август 2014. Посетено на 11 август 2014.

Надворешни врски
----------------

* Павел Брут на Ризницата ?
* „Достигнувања на Павел Брут". Cycling Archives.
* „Достигнувања на Павел Брут". Cycling Quotient.
* „Достигнувања на Павел Брут". ProCycling.
**Мирјана Бошевска** (р. 25 јуни 1981

 во Скопје) — пензионирана македонска пливачка во слободен стил и мешан од Македонија. Таа двапати се натпреварувала за нејзината родна земја на Летните олимписки игри: 1996 и 2000 година. Таа била првата жена што ја претставувала Македонија на Олимпијада. Таа пливала за Универзитетот во Вирџинија и четири години по ред била во сеамериканска прва екипа.

Наводи
------

1. 1 2  Mirjana Boševska Bio, Stats and Results | Olympics at Sports-Reference.com
2. ↑  „First female competitors at the Olympics by country". *Olympedia*. Посетено на 8 June 2020.
3. ↑  STAFF REPORTS (March 22, 2003). „UVA SWIMMER EARNS 4TH A-A HONOR IN A ROW". Sports. *The Roanoke Times*. стр. C6.
**Питарница** е населба во градот Гостивар, оддалечена околу 2 километри од центарот на градот, односно во неговата рурална зона, поради што од населението на Гостивар најчесто се смета како приградска населба.

Питарница е населба во која живее мешано население, како етнички Македоници, етнички Албанци, етнички Турци, Македонски-Муслимани итн. Населбата достигнува голема експанзија, односно проширување, во поледните 10 -тина години. Инаку, населението во Питарница е дојдено од повеќе Гостиварски села и Порече-Македонски Брод.

Етничките Македонци се во главно од блиското село Чајле, од каде почнале да се иселуваат некаде во почетокот на 70-тите години од минатиот век.

 *Оваа статија поврзана со Гостивар е никулец. Можете да помогнете со тоа што ќе ја проширите*.
Мирјана Карановиќ (2009)
**Мирјана Карановиќ** (српски: *Мирјана Карановић*) — српска и југословенска театарска и филмска глумица.

Животопис
---------

Дипломирала во 1984. година, на Факултетот за драмски уметности во Белград, со улогата во претставата „Големо и мало" на Бото Штраус. За нејзиниот општествен ангажман била одликувана со наградата „Освојување на слободата".

Кариера
-------

Својата прва филмска улога Мирјана Карановиќ ја остварила на возраст од 23 години, во филмот „Венецот на Петрија". Паралелно со филмската кариера, таа настапувала на театарските сцени во повеќе театарски куќи, како: „Југословенско драмско позориште", „Звездара театар", „Београдско драмско позориште", „Битеф театар", „Атеље 212", „Камерни театар 55", „Центар за културну деконтаминацију", итн. За остварените улоги, Карановиќ ги добила сите релевантни српски и југословенски награди за театар и за филм, а некои од нив и повеќапати. Исто така, таа е наградена и со „Златна мечка" на Берлинскиот филмски фестивал, како и со Францускиот орден „Витез на културата и уметноста".

Наводи
------

1. ↑  РТС, „Театрологике: Мирјана Карановиќ" (пристапено на 24.11.2018)
2. ↑  РТС, „Театрологике: Мирјана Карановиќ" (пристапено на 24.11.2018)